Diari Oficial de la Generalitat Valenciana


Sumari del DOGV 5079, del 26-08-2005 (2005/9311)

RESOLUCIÓ d'1 d'agost de 2005, del president del Consorci Hospital General Universitari de València, per la qual es resol la Convocatòria CM/03/04 de diverses direccions clíniques del CHGUV, convocada per la Resolució de 14 d'octubre de 2004 (DOGV 09.11.2004).
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5079

Data del DOGV
:   26-08-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/9311


Organisme emissor
:   Consorci Hospital General Universitari de València

Tipus de document
:   Resolució

RESOLUCIÓ d'1 d'agost de 2005, del president del Consorci Hospital General Universitari de València, per la qual es resol la Convocatòria CM/03/04 de diverses direccions clíniques del CHGUV, convocada per la Resolució de 14 d'octubre de 2004 (DOGV 09.11.2004). [2005/F9311]
  
La base novena de la Resolució de 14 d'octubre de 2004, del president del Consorci Hospital General Universitari de València, per la qual es convoquen per a la seua provisió, pel sistema de concurs avaluable, diferents llocs de direccions clíniques CM/03/04, preveu que l'òrgan competent resolga la convocatòria per mitjà de l'oportú nomenament, d'acord amb la proposta formulada.
  
De conformitat amb les propostes formulades per les comissions de valoració designades per a la resolució de les diferents places.
  
D'acord amb les atribucions conferides per l'apartat primer, punt 3, de l'Acord de 12 de desembre de 2003, del Consell de Govern i del president del consell, pel qual es deleguen atribucions en matèria de personal, de contractació administrativa i de gestió econòmica en diversos òrgans del Consorci Hospital General Universitari de València, resolc:
  
1. Nomenar, amb efectes economicoadministratius de l'1 de setembre de 2005, les persones assenyalades en l'annex en els llocs que s'especifica.
  
El nomenament tindrà caràcter temporal i es troba sotmés a avaluació quadriennal, a l'efecte de la seua continuïtat, en els termes previstos en la base onzena de la convocatòria. A este efecte les persones nomenades per a ocupar les diferents direccions clíniques hauran de presentar durant el mes següent a la finalització del període de quatre anys la documentació i projecte-memòria establits en la convocatòria. En cas de no fer-ho així, es considerarà que renuncien a participar en el procés d'avaluació i, en conseqüència, a la seua continuïtat en el lloc.
  
2. Declarar desert el procés de provisió de la plaça de cap del Servei de Cardiologia.
  
La Direcció de Recursos Humans realitzarà els actes administratius oportuns per a l'eficàcia material d'esta resolució.
  
Contra la present resolució, que posa fi a la via administrativa, les persones interessades podran interposar recurs contenciós administratiu, en els termes previstos en els articles 109 i 110 de la Llei 30/1992, de Règim Jurídic de les Administracions Públiques i del Procediment Administratiu Comú, i en la Llei 29/1998, de 13 de juliol, Reguladora de la Jurisdicció Contenciosa Administrativa, davant del Jutjat Contenciós Administratiu de València en el termini de dos mesos, comptadors a partir de l'endemà de la seua publicació. Sense perjuí que utilitzen qualsevol altre recurs que estimen convenient.
  
València, 1 d'agost de 2005.- El president del CHGUV: Vicente Rambla Momplet.
  
III. CONVENIS I ACTES